C 433/28
EL
Επίσημη Εφημερίδα της Ευρωπαϊκής Ένωσης
15.11.2022
3.
Όταν σε ένα κράτος μέλος, το οποίο έχει αναστείλει την εφαρμογή του άρθρου 6 και, κατά περίπτωση, του άρθρου 5 παράγραφος 2 δυνάμει της παραγράφου 1 του παρόντος άρθρου, δεν πληρούνται πλέον οι προϋποθέσεις της παραγράφου 1 του παρόντος άρθρου, το άρθρο 6 και, κατά περίπτωση, το άρθρο 5 παράγραφος 2 εφαρμόζονται το αργότερο έξι μήνες μετά την παύση της πλήρωσης των εν λόγω προϋποθέσεων.
Άρθρο 13 Επανεξέταση 1. Έως ...
[ΕΕ: ένα έτος μετά την ημερομηνία που προβλέπεται στο άρθρο 11 παράγραφος 1] και μετέπειτα ανά διετία, τα κράτη μέλη κοινοποιούν στην Επιτροπή έκθεση για την εφαρμογή της παρούσας οδηγίας.
Η έκθεση αυτή περιλαμβάνει συνολική ενημέρωση σχετικά με τα μέτρα που έχουν ληφθεί για την επίτευξη των στόχων που ορίζονται στο άρθρο 5 παράγραφος 1, ενημέρωση σύμφωνα με το άρθρο 7 και, κατά περίπτωση, αντιπροσωπευτικές πληροφορίες σχετικά με επιμέρους ποσοτικούς στόχους που έχουν θέσει οι εισηγμένες εταιρείες κατ’ εφαρμογή του άρθρου 5 παράγραφος 2. 2.
Τα κράτη μέλη που έχουν αναστείλει την εφαρμογή του άρθρου 6 και, κατά περίπτωση, του άρθρου 5 παράγραφος 2 δυνάμει του άρθρου 12 περιλαμβάνουν στις εκθέσεις της παραγράφου 1 του παρόντος άρθρου στοιχεία από τα οποία να προκύπτει εάν και πώς πληρούνται οι προϋποθέσεις του άρθρου 12 και εάν εξακολουθούν να σημειώνουν πρόοδο προς μια πιο ισορροπημένη εκπροσώπηση γυναικών και ανδρών σε θέσεις μη εκτελεστικών διευθυντικών στελεχών ή σε όλες τις διευθυντικές θέσεις σε εισηγμένες εταιρείες.
Έως ... [ΕΕ: δύο έτη μετά την ημερομηνία του άρθρου 11 παράγραφος 1], και στη συνέχεια ανά διετία, η Επιτροπή εκδίδει ειδική έκθεση στην οποία βεβαιώνεται, μεταξύ άλλων, εάν και πώς πληρούνται οι προϋποθέσεις που ορίζονται στο άρθρο 12 παράγραφος 1 και, κατά περίπτωση, εάν τα κράτη μέλη επανέφεραν σε εφαρμογή το άρθρο 6 και το άρθρο 5 παράγραφος 2, σύμφωνα με το άρθρο 12 παράγραφος 3. 3.
Έως τις 31 Δεκεμβρίου 2030, και μετέπειτα ανά διετία, η Επιτροπή επανεξετάζει την εφαρμογή της παρούσας οδηγίας και υποβάλλει σχετική έκθεση στο Ευρωπαϊκό Κοινοβούλιο και το Συμβούλιο.
Η Επιτροπή αξιολογεί ιδίως αν έχουν οι επιτευχθεί οι στόχοι της παρούσας οδηγίας. 4.
Στην έκθεσή της που αναφέρεται στην παράγραφο 3 του παρόντος άρθρου, η Επιτροπή αξιολογεί εάν η παρούσα οδηγία αποτελεί αποδοτικό και αποτελεσματικό μέσο για την αύξηση της έμφυλης ισορροπίας στα διοικητικά συμβούλια, υπό το πρίσμα των εξελίξεων στην εκπροσώπηση γυναικών και ανδρών στα διοικητικά συμβούλια σε διάφορα επίπεδα λήψης αποφάσεων σε ολόκληρη την οικονομία και λαμβάνοντας υπόψη εάν η πρόοδος που έχει σημειωθεί είναι επαρκώς βιώσιμη.
Βάσει της εν λόγω αξιολόγησης, η Επιτροπή εξετάζει εάν είναι αναγκαίο να παραταθεί η διάρκεια της παρούσας οδηγίας πέραν της 31ης Δεκεμβρίου 2038 ή εάν υπάρχει ανάγκη να τροποποιηθεί, για παράδειγμα επεκτείνοντας το πεδίο εφαρμογής της σε μη εισηγμένες εταιρείες που δεν εμπίπτουν στον ορισμό των ΜΜΕ ή αναθεωρώντας τους όρους του άρθρου 12 παράγραφος 1 πρώτο εδάφιο στοιχείο α), ώστε να εξασφαλιστεί συνεχής πρόοδος προς μια πιο ισορροπημένη εκπροσώπηση γυναικών και ανδρών σε θέσεις εκτελεστικών και μη εκτελεστικών διευθυντικών στελεχών ή σε όλες τις διευθυντικές θέσεις σε εισηγμένες εταιρείες.
Άρθρο 14 Θέση σε ισχύ και λήξη Η παρούσα οδηγία τίθεται σε ισχύ την εικοστή ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.
Λήγει στις 31 Δεκεμβρίου 2038.
Άρθρο 15 Αποδέκτες Η παρούσα οδηγία απευθύνεται στα κράτη μέλη.